Publication: Magyar Közlöny
Issue: MK-2005-169 (Year: 2005, Number: 169)
Era: 2004-2010
Section: 
Paragraph Index: 416

7. cikk Az egyezmény 27. cikkével összhangban e melléklet a hatálybalépésekor megszünteti az utazással kapcsolatos vámkedvezményekrõl szóló, 1954. június 4-én New Yorkban megkötött egyezménynek az idegenforgalmi reklámanyagok és dokumentumokra vonatkozó kiegészítõ jegyzõkönyvét és azok helyébe lép azon Szerzõdõ Felek tekintetében, akik ezt a mellékletet elfogadták, és az említett jegyzõkönyv Szerzõdõ Felei. Függelék Szemléltetõ lista 1. Olyan anyagok, amelyek a hivatalos nemzeti idegenforgalmi irodák által kinevezett és akkreditált képviselõk vagy megbízottak irodáiban vámhatóság által az ideiglenes behozatali kedvezmény területén jóváhagyott vagy egyéb helyen kerülnek elhelyezésre: képek és rajzok, keretezett fényképek és nagyított képek, mûvészeti könyvek, festmények, metszetek vagy kõnyomatok, szobrok és falikárpitok és más hasonló mûtárgyak. 2. Kiállítási anyagok (kirakatok, állványok és hasonló eszközök), beleértve az ezek mûködtetéséhez szükséges elektromos és mechanikai berendezéseket. 3. Ingyenes elõadásokon felhasználni tervezett dokumentumfilmek, lemezek, hangszalagok és hangfelvételek, kivéve azon tárgyakat, amelyek témájuk alapján alkalmasak a kereskedelmi reklámozásra, és amelyek az ideiglenes behozatal országában nyilvánosan értékesítésre kerülnek. 4. Indokolt számú zászló. 5. Diorámák, mérethû modellek, diapozitívok, nyomódúcok és negatívok. 6. Indokolt számú példány iparmûvészeti termékekbõl, népviseletekbõl és hasonló népmûvészeti cikkekbõl. B.8. MELLÉKLET MELLÉKLET A HATÁRMENTI FORGALOMBAN BEHOZOTT ÁRUKRÓL I. FEJEZET Meghatározások

Source: https://magyarkozlony.hu/hivatalos-lapok/c5d20b6fd0f2cbeb547d1330ee3d2ca19cfc772d/dokumentumok/a7ba972f68e5c1c031702fab9d6b024177710f3d/letoltes